**Kontaktu kumunitáriu**

**Diskrison di puzison y pontus di diskuzon**

|  |  |
| --- | --- |
|

|  |
| --- |
| **Nota:** Li di baxu sta un mudelu di diskrison di funson pa djudou rekruta menbrus di ikipa prinsipal di ligason a kumunidadi. Textu markadu di sinzentu ê un textu izenplu. Troka kel textu li pa un kontiudu adekuadu a bu kumunidadi. |

 |

 **Diskrison di puzison**

**Puzison:** Kontaktu kumunitáriu

**Kuantidadi di vagas:** 5

**Prazu:** 21 mês (mes 2025 – mes 2027)

**Lukalizason:** [Sidadi di Busidadi]

**Konprumisu di tenpu:**

* **1º anu:** 1-5 oras pa semana (80 oras na tutal) Keli ta ben inklui uns dos runion di dos ora pa mês, na média, ben komu mas tenpu fora di runions didikadu pa atividadis di sensibilizason y involvimentu di kumunidadi y revizon y feedback sobri material.
* **2º anu:** Kuantidadi di oras ta ben dipendi di prujetu skodjetu pa ikipa prinsipal. Komu menbru di ikipa prinsipal, bu ta ben dizenpenha un papel na skodji prujetu.

**Konpensason:**

* **1º anu:** [Izenplu: $3,200 ($40 / ora)]
* **2º anu:** Konpensason ta ben dipendi di prujetu skodjetu pa ikipa prinsipal. Komu menbru di ikipa prinsipal, bu ta ben dizenpenha un papel na skodji prujetu.

***Bu ten paxon di stabelesi kontatu ku menbrus di bu kumunidadi y pa difendi nesesidadis di kumunidadi?* [Sidadi di Busidadi]] sa djobi kontrata [sinku] algên pa sirbi komu ajentis di ligason kumunitárius a tenpu parsial.**

**Kuzê ki ê un Kontaktu kumunitáriu?** Kontaktu kumunitáriu ê algên ki ten fortis ligasons ku justisa anbiental ô otus pupulasons prioritárius na kumunidadi. Spesifikamenti, [Sidadi di Busidadi] sta ta djobi menbrus di kumunidadi ki ten fortis lasus ku [Izenplu: Kumunidadis aitianu, árabi y latinu di Busidadi]. Nu sta ta djobi tanbê menbrus di kumunidadi ki ten lasus fortis ku kumunidadi ki ten kunhesimentus spesializadus sobri [Izenplu: inseguransa finanseru ô inseguransa abitasional] ku bazi na sês spriensia di vida. Papel di kontaktu kumunitáriu ta ben ser stabelesi ligasons ku menbrus di kumunidadi, intendi sês nesesidadis, priokupasons y prioridadis y djuda garanti ma kes ideias li ta influensia disizons sobri prujetu.

**Sobri prujetu:** [Sidadi di Busidadi] sta ta partisipa na un prusesu di dos anu ku nomi di Prugrama di preparason pa vulnerabilidadi munisipal (MVP) 2.0. Prugrama MVP 2.0 ê un prugrama di subsídius jiridu pa stadu di Massachusetts. Ta finansia kumunidadis na Massachusetts interu pa identifika vulnerabilidadis a mudansas klimátikus y inplimenta prujetus ki ta djuda konstrui reziliensia di kumunidadi. Através di prugrama MVP 2.0, [Sidadi di Busidadi] ta ben kria un ikipa sentral di funsionárius munisipal y ilimentus di ligason a kumunidadi ki ta ben trabadja djuntu pa lidera trabadju di MVP 2.0 na kumunidadi.

Ikipa prinsipal ta ben foka na formas di fazi [Sidadi di Busidadi]] mas rezistenti a inpaktu di mudansas klimátikus, sima inundasons y kalor stermu, inkluindu formas di apoia nesesidadis di kumunidadi pa un kumunidadi mas forti y saudável na dia dia. Tópikus ki ikipa prinsipal podi aborda podi inklui asesu a kumidas saudável, abitason, transportis, parkis y spasus abertus, reduson di risku di inundasons ô formas di manti fresku duranti vagas di kalor. Na primeru anu, Ikipa prinsipal ta ben konduzi konversas pa intendi nesesidadis di kumunidadi, atualiza prioridadis di reziliênsia di kumunidadi ku foku na ikuidadi y ta ben skodji un prujetu pa dizenvolvi reziliênsia di kumunidadi. Na segundu anu, ikipa prinsipal ta ben inplimenta prujetu kes selesiona.

**Responsabilidadis:**

* Partisipa na runions frekuentis y sesons di aprendizajen ku ikipa prinsipal. Keli ta ben inklui un dos runion di dos ora pa mês, na média. Ê inpurtanti pa menbrus di ikipa prinsipla ranja tenpu pa partisipa na kes runions li. Kês li podi ser virtual ô prezensial.
* Organiza, prumovi y fasilita atividadis di involvimentu di kumunidadi pa intendi nesesidadis di kumunidadi y fatoris ki ta kontribui pa sê vulnerabilidadi. Keli podi inklui organizason di jantaris di kumunidadi ô iventus pop-up, kriason y distribuison di inkérius, partilha di infurmasons através di redis susial y servisus di listas, organizason di intrevistas ô grupus di konversa, ou otus atividadis. Taben inklui tanbê un runion di ikipa prinsipal pa papia sobri kuze ki nhos prendi.
* Trabadja djuntu ku otus menbrus di ikipa prinsipal pa splora dadus di kumunidadi y di klima pa intendi vulnerabilidadi di kumunidadi midjor. Keli ta inklui 2-3 runion.
* Trabadja djuntu ku otus menbrus di ikipa prinsipal pa atualiza prioriids di [Sidadi] pa konstruson di reziliensia di kumunidadi. Keli ta inklui 2-3 runion y asons di sensibilizason di kumunidadi pa rekolhi sês opinion.
* Trabadja djuntu ku otus menbrus di Ikipa prinsipal pa identifika y dizenvolvi un planuy di inplimentason pa un prujetu ki ta apoia riziliensia di kumunidadi na [Busidadi]. Keli ta inklui 2-3 runion y asons di sensibilizason di kumunidadi pa rekolhi sês opinion.
* Trabadja djuntu ku otus menbrus di ikipa prinsipal pa inplimenta prujetu di riziliensia duranti anu 2.
* Refleti sobri prusesu, inkluindu kuzê ki kori y dretu y kuzê ku prendi. Keli ta inklui 1 runion.
* Dizenvolvi y manti relasons di konfiansa na kumunidadi duranti prusesu interu.

**Idukason / Spriênsia:**

Spriênsia na organizason kumunitáriu y/ô difeza. Relasons ativu mostradu ku kumunidadi di [Busidadi].

**Kunhesimentus, kapasidadis y abilidadis:**

* Kapasidadi pa rezumi y sprimi priokupasons y opinions di kumunidadi, prinsipalmenti di menbrus poku reprezentadu di kumunidadi;
* Kapasidadi di trabadja di manera ifikas ku algên di diferentis orijens y spriênsias;
* Kapasidadi pa fasilita atividadis di partisipason, sesons di obi kumunidadi, dibatis y runions;
* Kapasidadi di trabadja bo so y komu ikipa pa ten inpaktu na sês kumunidadi;
* Pa kumunidadis ku nesesidadis di asesu a língua: Prufisiensia nativu ô bilingi (Skritu y verbal) na kalker [Izenplu: Kriolu di aiti, Purtugês, Spanhol, ô árabi].

**Atenson:** Ilimentus di kontaktu kumunitáriu ta ben ten di konpleta furmulárius (pur izenplu, W9, faturas) pa trabadja na stadu di Massachusetts. Kel puzison li ê responsável pa ses própriu transporti y pa kustus di transporti. Kel puzison li podi iziji trabadja di noti y/ô na fin di semana, konformi nesesidadis di partisipason di kumunidadi.

|  |  |
| --- | --- |
|

|  |
| --- |
| **Nota:** Li sta alguns pontus di konversa pa djuda rekruta ô intrevista ilementus di ligason di kumunidadi.  |

 |

 **Pontus di konversa.**

**Nu sa djobi algên paxonadu na stabelesi kontaktus ku menbrus di kumunidadi y difendi nesesidadis di kumunidadi.**

* Ki nisidadis ô asuntus ki ta paxonou?
* Ki spriênsia ki bu ten na organizason ô difeza di kumunidadi?

**Kel prujetu li ta foka na reforsu di kapasidadi di reziliensia di kumunidadi. Ê si ki nu sta ta uza kel termu li:**

*Riziliensia di kumunidadi ê kapasidadi di un kumunidadi pa da resposta di nesesidadis di ses abitantis, zonas, y anbientis dianti di riskus di mudansas di klima. Riskus podi inklui tenperaturas mas kenti, tenpestadis, subida di nível di mar, inundasons, txubas mas intensus y otus inpaktus. Tópikus ki nu podi aborda podi inklui asesu a kumidas saudável, abitason, transportis, parkis y spasus abertus, reduson di risku di inundasons, formas di manti fresku duranti vagas di kalor ô otus idias*

* Kuzê ki ta djuda [busidadi] bira un lugar saudável y prosperu?
* Kal ki ê algun di kês kuzas ki ta priokupou ora ki ê sobri mora na [Busidadi]?

**Un grandi parti di kel prusesu li ta involvi kontaktu ku menbrus di kumunidadi pa intendi sês nesesidadis, priokupasons y prioridadis y pa resebi bu feedback sobri prioridadis y ideias di prujetus.**

* Kal ki ê aspetu di kel trabadju li ki ta intuziasmou mas txeu? Pamodi?
* Dja bu odja ô partisipa na atividadis di involvimentu di kumunidadi ki ta parseu partikularmenti kriativus ô ifikas?

**Nu sta ta djobi kontaktus kumunitárius ki ta konsigi partisipa na uns dos ora di runion pur mês (albês mas txeu), ben komu lida atividadis di sensibilizason y involvimentu na kumunidadi na três mumentus diferentis di prusesu.**

* Ta parsi un kuza ki bu ta konsigi inpenha?
* Ki priokupasons ô perguntas ku ten?